คลำเจอก้อนบริเวณขาหนีบแนวต่ำกว่าขอบกางเกงในเล็กน้อย กดไม่เจ็บ ไม่บวมแดงร้อน สีผิวปกติ ไปหาคุณแล้ว กินยาที่คุณให้มาประมาณ 6วันเกือบจะหมดยาที่คุณสั่งจ่ายเป็นยาฆ่าเชื้อแบคทีเรีย มีอาการตุ่มเลือดออกใต้ผิวหนัง คุณสั่งให้หยุดยา เพราะแพ้ยา แต่ก้อนนั้นยังไม่ยุบ รอเอกซเรยอยู่ค่ะ แต่เกิดความกังวลใจว่าก้อนที่เกิดขึ้นนูนขึ้นจนสังเกตุได้ประมาน2ซม คืออะไร สามารถก่อให้เกิดโรคใดได้บ้างคะ เรียนขอความอนุเคราะห์คุณช่วยชี้แจงด้วยค่ะ
สวัสดีค่ะ ก้อนที่คลำได้ที่ขาหนีบอาจเกิดจาก1.ต่อมน้ำเหลืองโตที่ขาหนีบมักเกิดตามหลังการอักเสบ เช่นเป็นโรคติดเชื้อบริเวณอวัยวะเพศหรือในอุ้งเชิงกรานหรือในทางเดินปัสสาวะ กดแล้วเจ็บ อาจพบก้อนเดียวหรือหลายก้อนก็ได้ ถ้ารักษาอาการติดเชื้อหาย ต่อมน้ำเหลืองจะค่อยๆยุบไปเอง นึกถึงภาวะนี้มากที่สุดเพราะพบได้บ่อยค่ะแต่ถ้าต่อมน้ำเหลืองโตจากสาเหตุอื่นเช่นเป็นมะเร็งต่อมน้ำเหลือง หรือมะเร็งในช่องท้องหรืออุ้งเชิงกรานแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง เลือดออกผิดปกติจากช่องคลอด2.เนื้องอกไขมัน (lipoma) ซึ่งไม่ใช่เนื้อร้าย อาจจะโตช้าๆ ไม่มีอันตรายอะไร แต่ถ้าอยากเอาออกก็สามารถทำได้ค่ะ ปรึกษาศัลยแพทย์3.ถุงน้ำในต่อมไขมันอุดตัน จะเป็นก้อนกลมกลิ้งไปมาได้ตื้นๆที่ชั้นใต้ผิวหนัง อาจพบรูเปิดที่ก้อนแล้วมีไขมันไหลออกมา ไม่ใช่มะเร็ง แต่ควรรักษาให้หาย เพราะถ้าปล่อยไว้อาจอักเสบและติดเชื้อตามมาได้การแยกโรคคงต้องอาศัยการตรวจร่างกายของอวัยวะข้างเคียง ร่วมกับซักประวัติเพิ่มเติมว่าน่าจะมีการติดเชื้อของระบบใดร่วมด้วยหรือไม่ดังที่กล่าวไป แนะนำกลับไปพบแพทย์และติดตามอาการตามนัดนะคะการดูแลตัวเองเบื้องต้นไม่ไปกดก้อนบ่อยๆ ถ้ามีอะไรไหลออกมา ไม่ควรไปบีบซ้ำ รักษาความสะอาดผิวหนังบริเวณขาหนีบได้ตามปกติ และสังเกตอาการว่าก้อนค่อยๆยุบลงหรือไม่ แล้วมีความผิดปกติของระบบอื่นๆเช่นเลือดออกจากช่องคลอด ตุ่มหนองที่อวัยวะเพศ มีตกขาวมาก มีไข้ ถ้ามีอาการเหล่านี้แนะนำให้รีบไปพบแพทย์ค่ะ